橘颂橘颂
屈原
后皇嘉树，橘徕服兮。
受命不迁，生南国兮 。
深固难徙，更壹志兮。
缘叶素荣，纷其可喜兮。
曾枝剡棘，圆果抟兮。
青黄杂糅，文章烂兮。
精色内白，类可任兮。
纷緼宜修，姱而不醜兮。
嗟尔幼志，有以异兮。
独立不迁，岂不可喜兮。
深固难徙，廓其无求兮。
苏世独立。横而不流兮。
闭心自慎，为终失过兮。
秉德无私，参天地兮。
愿岁并谢，与长友兮。
淑离不淫，梗其有理兮。
年岁虽少，可师长兮。
行比伯夷，置经为象兮。